গদর ২: দ্য কথা কন্টিনিউস
গদর ২: দ্য কথা কন্টিনিউস (অনু. বিদ্রোহ ২: কথা চলমান) হলো ২০২৩ সালের ভারতীয় হিন্দি-ভাষা অ্যাকশন নাট্য চলচ্চিত্র, যা অনিল শর্মা দ্বারা পরিচালনা এবং প্রযোজনা করেছে। এর গল্প শক্তিমান তালওয়ার লিখেছেন। এটি ২০০১ সালের চলচ্চিত্র গদর: এক প্রেম কথার একটি সিক্যুয়েল । ছবিটিতে অভিনয় করেছেন সানি দেওল, আমিশা প্যাটেল, উৎকর্ষ শর্মা এবং আমির নায়েক। এটি ১৯৭১ সালের ভারত-পাকিস্তান যুদ্ধের পটভূমিতে নির্মিত। চলচ্চিত্রটি ২০২৩ সালের ১১ আগস্ট মুক্তি পায় এবং বিশ্বব্যাপী ₹ ৬৯০.২৪ কোটি আয় করে। এটি ২০২৩ সালের সর্বোচ্চ আয়কারী ভারতীয় চলচ্চিত্র এবং সর্বকালের সপ্তম সর্বোচ্চ আয়কারী হিন্দি চলচ্চিত্র ।